# ДОГОВОР

**(проекто - договор)**

**№ ............../..........................**

**За „Доставка на хранителни продукти и напитки за нуждите на ТП ДГС Лом”**

Днес, ..........2019 г., гр. Лом, на основание чл.194, във връзка с чл. 191, ал. 1, т. 1 в изпълнение на утвърден Протокол/и №………/…………/2019 г. от проведена обществена поръчка с предмет: „Доставка на хранителни продукти и напитки за нуждите на ТП ДГС Лом”, между:

**1. ТЕРИТОРИАЛНО ПОДЕЛЕНИЕ ДЪРЖАВНО ГОРСКО СТОПАНСТВО ЛОМ,** с адрес на управление и седалище гр. Лом, ул. „Александър Стамболийски ” № 27, **ЕИК 2016174760195** към **„СЕВЕРОЗАПАДНО ДЪРЖАВНО ПРЕДПРИЯТИЕ’ ДП, ЕИК 201617476,** представляван от инж. Георги Генев – Директор, Екатерина Първанова – Главен счетоводител, наричано по-нататък **Възложител**,

и

**2. ”…………………...............” с ЕИК ..............................** със седалище и адрес на управление: обл. ....................., общ. ..................., гр. ................., п.к. ........, ул. „……….…..........” №............, представлявано от управител ..................................... с ЕГН ..................., определен за ИЗПЪЛНИТЕЛ след проведена процедура за възлагане на обществена поръчка, открита чрез Обява с ID №............ , се сключи настоящият договор, като страните се споразумяха за следното:

**І.ПРЕДМЕТ НА ДОГОВОРА**

**Чл.1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извършва доставка с предмет**: „Доставка на хранителни продукти и напитки за нуждите на ТП ДГС Лом за срок от 12 месеца”,** съгласно Техническо предложение (Приложение № 1) и Ценово предложение (Приложение № 2) на **Изпълнителя**, неразделна част от този договор и в съответствие с изискванията на Възложителя, посочени в Техническата спецификация и документацията към Обявата.

**(2)** Доставката се извършва съгласно изискванията на **ВЪЗЛОЖИТЕЛЯ**, посочени в документацията за участие в процедурата и техническото предложение на **ИЗПЪЛНИТЕЛЯ**, представляваща неразделна част от този договор.

**(3) ИЗПЪЛНИТЕЛЯТ** ще извърши доставката при условията на направеното от него предложение.

**ІІ. СРОК ЗА ИЗПЪЛНЕНИЕ**

**Чл.2. ИЗПЪЛНИТЕЛЯТ** осъществява доставката в срок от ……(…………….) часа след получаване на заявка от Възложителя.

**Чл. 3.** Място на изпълнение: гр. Лом, ул. „Александър Стамболийски ” № 27, с включени всички разходи по изпълнение на доставките.

**Чл. 4.** **Срок на договора – 12 /дванадесет/ месеца от датата на подписване, или до достигане на максималната прогнозна стойност на поръчката в размер на 500.00 /петстотин/ лева без ДДС – което от двете събития настъпи по-рано.**

**ІІІ. ПРАВА И ЗАДЪЛЖЕНИЯ НА СТРАНИТЕ**

 **Чл. 5.** **ВЪЗЛОЖИТЕЛЯТ има следните права и задължения:**

1. Да получи доставката в срока и при условията, договорени между страните съгласно настоящият договор;

2. Възложителят може да заявява различни количества и артикули от посочените в техническата сецификация, като ги заплаща съобразно единичната цена,  посочена във ценовото предложение - неразделна част от настоящият договор.

3. Доставката ще се извършва след подадена от Възложителя изрична писмена заявка по електронна поща на Изпълнителя;

4. Да осъществява контрол по изпълнението относно качество, количества и др. във всеки момент от изпълнението на договора, без с това да пречи на **ИЗПЪЛНИТЕЛЯ;**

5. Да развали договора едностранно, в случай че **изпълнителят** не осъществи доставката в срока по настоящия договор и ако доставката не отговаря на техническите спецификации на Възложителя.

6. Да заплаща определената цена по размер, начин и в срок, уговорени между страните в настоящият договор.

**Чл. 6. ИЗПЪЛНИТЕЛЯТ има следните права и задължения:**

1. да изпълнява качествено в съответствие с предложеното в офертата му, включително техническо предложение, което е неразделна част от настоящия договор.

2. да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

3. да осигури за своя сметка превоза на доставката до местоизпълнението по чл. 3 от настоящият договор;

4. да предоставя на **ВЪЗЛОЖИТЕЛЯ** информация за хода на работата по изпълнение на доставката, както и да му осигурява възможност за осъществяване на контрол по изпълнението относно качество и др. във всеки момент от изпълнението на договора, без това да пречи на изпълнението;

 5. да получи уговореното възнаграждение при условията и в сроковете, посочени в настоящия договор.

6. **ИЗПЪЛНИТЕЛЯ** е длъжен да сключи договор/договори за подизпълнение с посочените в офертата му подизпълнители в срок от 3 дни от сключване на настоящия договор и да предостави оригинален екземпляр на **ВЪЗЛОЖИТЕЛЯ** в 3-дневен срок.

**ІV. ПРИЕМАНЕ НА ИЗПЪЛНЕНИЕТО**

**Чл. 7**.(1) Приемането на всяка отделна доставка се извършва с приемателно-предавателен протокол (или стокова разписка), подписан от **ИЗПЪЛНИТЕЛЯ** и **ВЪЗЛОЖИТЕЛЯ** или от оправомощени от тях лица.

(2) Когато **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя.

**V. СРОК НА ГОДНОСТ НА ДОСТАВКИТЕ**

**Чл. 8**. Доставяните артикули трябва да бъдат със срок на годност не по - малко от 80% остатъчен срок на годност към момента на доставката от предаването на протокола по чл. 7.

**Чл. 9. ИЗПЪЛНИТЕЛЯТ** гарантира, че доставката отговаря на български държавни стандарти за качество, български стандарти, които въвеждат европейски, международни стандарти, европейски технически одобрения или общи технически документации, или еквивалентно.

**Чл. 10.** В случай, че се установят артикули с различен срок на годност от посоченият в чл.8, за които **ИЗПЪЛНИТЕЛЯТ** писмено е бил уведомен в рамките на 24 часа от извършената доставка, той е длъжен да замени съответния артикул от доставката с нов с подходящия срок на годност.

**Чл. 11. ИЗПЪЛНИТЕЛЯТ** е длъжен да извърши замяната в рамките на 4 /четири/ часа от констатацията по чл.10.

**Чл. 12.** Всички разходи по замяната са за сметка на **ИЗПЪЛНИТЕЛЯ.**

**Чл. 13.** Обстоятелствата по предходните членове се установяват с констативен протокол, подписан от представители на страните.

**VІ. ЦЕНИ И ПЛАЩАНИЯ**

**Чл. 14.** Възложителят заплаща на Изпълнителя за доставките, предмет на договора и за срока на изпълнение, възнаграждение определено в Ценовото предложение - Приложение №2, неразделна част от настоящия договор.

(2) Сумата е определена на база единични цени по видове доставки, съгласно ценовото предложение на Изпълнителя и същите са фиксирани и не подлежат на промяна до изтичане крайния срок на договора и в рамките на финансовия ресурс, който Възложителят може да осигури в размер на 500 /петстотин/ лева без ДДС.

(3)Предвидените за извършване доставки са прогнозни и не обвързват
Възложителя със задължителното им изпълнение след сключване на настоящия договор. Доставките ще се изпълняват по поръчки от **ВЪЗЛОЖИТЕЛЯ** според нуждите му в момента на заявката и до размера на финансовия ресурс, който може да осигури за изпълнение на поръчката.

**Чл. 15** (1) Плащанията по този договор ще се извършват по банков път, чрез банков превод по сметка на **ИЗПЪЛНИТЕЛЯ,** след завършване на доставката и подписване на приемо- предавателен протокол без забележки, в срок от 10 /десет/ календарни дни от датата на издаване на данъчна фактура за доставката.

 (2) Плащанията се извършват по следната банкова сметка на **ИЗПЪЛНИТЕЛЯ:**

**Банка: ……………………………..**

**Банкова сметка: …………………………**

**Банков код: ……………………………….**

(3) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по предходната ал. 2 в срок от 3 дни считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**VІІ. ОТГОВОРНОСТ ПРИ НЕИЗПЪЛНЕНИЕ**

**Чл. 16**. При забавено предаване на доставката по вина на **ИЗПЪЛНИТЕЛЯ**, той дължи на **ВЪЗЛОЖИТЕЛЯ** неустойка в размер на 0.5 % от договореното възнаграждение с ДДС за всеки просрочен ден, но не повече от 10 % от стойността на заявената доставка, като в случай, че **ВЪЗЛОЖИТЕЛЯТ** няма интерес от забавеното изпълнение, той има право да прекрати едностранно договора, с 5-дневно писмено уведомление.

**Чл. 17.** Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.

**VІІІ. ПРИЕМАНЕ НА ИЗПЪЛНЕНИЕТО**

**Чл. 18**.(1) Приемането на доставката се извършва с приемателно-предавателен протокол, подписан от **ИЗПЪЛНИТЕЛЯ** и **ВЪЗЛОЖИТЕЛЯ** или от оправомощени от тях лица.

(2) За дата на доставката се счита датата на двустранното подписване на приемо -предавателния протокол.

**ІХ. ПРЕКРАТЯВАНЕ НА ДОГОВОРА**

**Чл. 19**. Настоящият договорът се прекратява:

1. С изтичане на срока по чл. 4 или с достигане на предвидената в чл. 14, ал. 2 стойност;

2. При виновно неизпълнение на задълженията на една от страните по договора- с 5-дневно писмено предизвестие от изправната страна до неизправната страна;

3. При констатирани нередности и/или конфликт на интереси – с изпращане на едностранно седемдневно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ;**

4. С окончателното му изпълнение;

5. Когато са настъпили съществени промени във финансирането на настоящата поръчка- предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;

6. **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ:**

6.1. забави изпълнението на някое от задълженията си по договора с повече от 24(двадесет и четири)часа;

6.2. не отстрани в разумен срок, определен от **ВЪЗЛОЖИТЕЛЯ,** констатирани недостатъци;

6.3. не изпълни точно някое от задълженията си по договора;

6.4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

6.5. бъде обявен в несъстоятелност или когато е в производство по несъстоятелност или ликвидация.

Прекратяването става след уреждане на финансовите взаимоотношения между страните за извършените от страна на **ИЗПЪЛНИТЕЛЯ**  и одобрени от **ВЪЗЛОЖИТЕЛЯ** дейности по изпълнение на договора.

**Х. ДОПЪЛНИТЕЛНИ РАЗПОРЕДБИ**

**Чл. 20.** Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ**, са валидни, когато са изпратени по пощата с известие за доставяне, по електронна поща или предадени чрез куриер срещу подпис на приемащата страна.

**Чл. 21**. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл. 22**. Всички спорове по този договор ще се уреждат чрез преговори между страните, а при не постигане на съгласие – ще се отнасят за решаване от компетентния съд в Република България.

**Чл. 23.** За всички неуредени в този договор въпроси се прилагат разпоредбите на действащото законодателство.

**Чл. 24**. Нито една от страните няма право да прехвърля правата и задълженията, произтичащи от този договор, на трета страна, освен в случаите, предвидени в ЗОП.

Неразделна част от настоящия договор са:

1. Техническо предложение за изпълнение на поръчката - Приложение №1.

2. Ценово предложение - Приложение №2.

Настоящият договорът се сключи в два еднообразни екземпляра – по един за **ИЗПЪЛНИТЕЛЯ** и един за ВЪЗЛОЖИТЕЛЯ.

 ВЪЗЛОЖИТЕЛ- ТП ДГС ЛОМ ИЗПЪЛНИТЕЛ –

**1. \_\_\_\_\_\_\_\_\_\_\_\_\_\_\_ 1. \_\_\_\_\_\_\_\_\_\_\_\_\_\_\_\_\_\_\_**

 **инж. Георги Генев**

Директор на ТП ДГС Лом

**2. \_\_\_\_\_\_\_\_\_\_\_\_\_\_\_**

**Екатерина Първанова**

Главен счетоводител